《洗竹》
宋代·郭印

林茂竹太繁，污秽在眼底。
枯筠与弱干，兹辰为一洗。
万竿何足与，恶尽意乃已。
其馀擢青青，玉立比君子。
姿色秀可餐，莫道膏粱美。
我来不忍去，日日对团绮。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。